૧૮ નવેમ્બર, ૧૯૭૮ અમેરિકાના દક્ષિણ ક્ષેત્રના ગુયાનાના જંગલમાં લગભગ ૯૭૮ લોકોએ તેમના ઇસાઈ આધ્યાત્મિક ગુરુ જીમ્સ જોન્સના એક જ આદેશ પર ઘાતક ‘સાઈનાઈડ’નો ડોઝ લઈને જીવનનો અંત આણ્યો હતો. જેમાં નાનાં બાળકો પણ હતાં, જેમને તેમનાં માતા-પિતાએ આ ઘાતક ઝેર આપ્યું હતું. આ ઘટનામાં ૯૧૨ લોકો માર્યા ગયા. જીમ્સ જોન્સના આ અનુયાયીઓ "જોન્સ ટાઉન તરીકે ઓળખાતા આ વિસ્તારમાં એકત્ર થયા હતા. આ બધા વ્યક્તિઓ એ લોકો હતા જે અમેરિકાના રંગભેદથી અને સામાજિક ભેદભાવની સ્થિતિથી દૂર કોઈ શાંતિમય સ્વર્ગ જેવા ક્ષેત્રમાં જવા માગતા હતા. આ લોકો માટે જોન્સ સર્વસ્વ હતા, તેમના એક જ આદેશ પર તેઓએ સાઈનાઈડ જેવું ખતરનાક ઝેર પીધું હતું. આજે પણ વિશ્ર્વભરના મનોવૈજ્ઞાનિકો એ શોધી શક્યા નથી કે કઈ રીતે એક સામાન્ય વ્યક્તિ જે. જોન્સ આ રીતે ૧૦૦૦થી વધુ લોકો પર પ્રભાવ પાડી શક્યો. માનવશાસ્ત્રીઓએ લખ્યું કે જોન્સ વિશ્ર્વના માનસશાસ્ત્રમાં એક અનોખું ચેપ્ટર આલેખી ગયો, જેણે "પાવર ઑફ સિચ્યુએશનલ સોશ્યલ ઇન્ફ્લુઅન્સની થીયરીનાં આધારે નેતૃત્વ કરીને તેના અનુયાયીઓમાં મૃત્યુવૃત્તિ પેદા કરીને આત્મહત્યા તરફ દોર્યા હતા.